**Aripi frânte**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aripi frânte

...

Atâtea aripi s-au lovit de nori

De fulgerele lor nimicitoare,

Atâtea aripi frânte de cocori

În zborul lor maiestuos, spre soare!

...

Atâtea păsări au picat din cer

În valurile-nvolburate ale mării,

Ele pierind de dorul depărtării,

Că și spre soare, temerarii pier!

...

De-au ajuns unde le e mai bine,

Multe din ele nu s-au mai întors,

S-au pierdut în zările senine

Doborâte în zborul lor frumos!

...

Eu ce să fac, n-am cum să le opresc

Din zborul lor maiestuos spre soare,

O, de-aș putea măcar să le șoptesc,

Că spre lumină, uneori, se moare!